تورکیه پرزیدنتی رجب طیب اردوغان، ترورون کؤکونو قازییانا قدر عزمله یولا داوام ائدیله‌جگینی سؤیله‌دی.
پرزیدنتی رجب طیب اردوغان، اوستاندارلار توپلانتیسیندا ائتدیگی دانیشمادا،
"پ.ک.ک ایله فتو / پ.د.ی-نین، داعش ایله د.ه.ک.پ-ج-دن، بیزیم یانیمیزداکی اصل بیر فرقی یوخدور. هامیسی ده اؤلکه‌میزین، میللتیمیزین، بایراغیمیزین، وطنیمیزین، دولتیمیزین دوشمنی‌دیر. ایشده بون‌لاری 15 ژوئیه‌‌دن سونرا چوخ داها آچیق و دقیق گؤردوک، یاشادیق . ائله ایسه هامیسی‌نین ده کؤکونو قازییانا قدر، عزمله، قطعیتله یولوموزا داوام ائدجگیک. تک فرد قالانا قدر، شخصیم اوچون دئییرم، بو موباریزه‌نی داوام ائتدیره‌جه‌یم. بو جان بو بدنده اولدوغو مدتجه بو موباریزه‌نی داوام ائتدیره‌جه‌یم. " دئدی.
پرزیدنت اردوغان،
"حال-حاضیردا جرابلوسدا آرتیق داعش دئیه بیر شئی قالمادی. اونلار قاچا‌جاق بیز قووالایاجاغیق. رای‌ده عینی شکیلده. اورادا دا آددیم‌لاریمیزی آتدیق، اورادا دا گئدیریک. داوام ائدجگیک. هارا قدر؟ اونو دا آچیقلامایا احتیاج یوخدور، بیزیم ده اؤزوموزه گؤره بیر پلانیمیز وار. بو پلان ندیر؟ بو پلان، تورکیه‌نین مرزلرینی ضمانت آلتینا آلما پلانی‌دیر. بیز بیر ترور دهلیزی‌نین یارادیلماق تلاش‌لارینا ' بلی دئیه‌بیلمریک. هم بورادا دیپلوماتیک گؤروشمه‌لریمیزده ائتدیک، ائدجگیک اما بیر دیگر طرف‌دن ده بیز بو مرزلرینی ترور دهلیزی اولماق‌دان چیخاردیب، بیر باریش دهلیزی حالینا گتیرجگیک. بیزیم سوریه‌نین تورپاق‌لاریندا ضرره قدر گؤزوموز یوخدور. " دئیه دانیشدی.
پرزیدنت اردوغان، فیرات قالخانی حرکاتینا باغلی بون‌لاری سؤیله‌دی:
'بین الخالق حقوقدا او اؤلکه‌نین حکومتی سیزی چاغیرمازسا اورایا گیره‌بیلمزسینیز.' قوسورا باخماسین‌لار. بیز اصل او اؤلکه‌نین صاحب‌لری اولان خالقین دعوتینه راضی‌لیق ائدیریک. اونسوز دا او اؤلکه‌نین رهبرلیگی ظالم. 600 مین اینسانی اؤلدورن بیر قاتیل‌دن می ایجازه آلاجاغیق؟
تورکیه‌نین سوریه عملیات‌لاری‌نین هئچ اونودولمایان و حساب ائدیلمه‌ین بیر شکیلده سرعت‌لی و باشاریلی گئتمه‌سی، دونیا ایجتیماعتین بؤلگه‌یه باخیشینی دا دییشدیردی. بون‌دان سونرا بؤلگه‌ده تورکیه‌نین ایچینده اولمادیغی، تورکیه‌نین راضی‌لیغی‌نین آلینمادیغی هئچ بیر سناریو‌نون دؤوره‌یه سوخولماسی مومکون دئییل. "
